wannaphong/clean_thaiwikipedia huggingface dataset:
# พิฆเนศ ศึกมหาเทพอวตาร
พิฆเนศ ศึกมหาเทพอวตาร ( ชื่อเดิม: พิฆเนศ มหาเทพไอยรา) หรือ พระพิฆเนศ มหาเทพไอยรา (ชื่อไทยก่อนออกอากาศ) เป็นละครโทรทัศน์ที่ถ่ายทำเมื่อปี ค.ศ. 2017 กล่าวถึงพระประวัติของ พระพิฆเนศ นำแสดงโดย อูแซร์ บาซาร์ รับบท พระพิฆเนศ (วัยเด็ก), นิชการ์ต ดิสิต รับบท พระพิฆเนศ (วัยหนุ่ม) ออกอากาศทางช่อง 8 ละครเรื่องนี้ออกอากาศทุกวันจันทร์ - พฤหัสบดี เวลา 18.45น - 20.30 น. และวันศุกร์ เวลา 18.35 น - 20.15 น. โดยออกอากาศต่อจากละครเรื่อง หนุมาน สงครามมหาเทพ และเมื่อละครเรื่องนี้จบลง ละครเรื่องต่อไปที่ออกอากาศต่อไปคือ อะลาดิน

 เนื้อเรื่องย่อ 
เรื่องราวของเด็กคนหนึ่งที่กำเนิดขึ้นมาแล้ว ถูกพระศิวะสังหารด้วยโทสะตั้งแต่การพบกันครั้งแรก เกิดใหม่ด้วยรูปลักษณ์ที่สร้างความเจ็บปวดให้แม้กระทั่งพระแม่ปารวตี เรื่องราวของเทพผู้ที่ไม่ได้รับความเคารพจากมวลหมู่เทพในตอนแรกจนกลายมาเป็นปฐเมศ หรือเทพองค์แรกที่ได้รับการเคารพก่อนมวลหมู่เทพอื่นๆ ตำนานเกี่ยวกับพระพิฆเนศ กับที่มาของการเป็นเทพองค์แรกที่ได้รับการบูชาก่อนเทพองค์อื่น เพราะความดีงาม และสติปัญญา รวมทั้งความรักและเคารพในบิดาและพระมารดาเนื้อเรื่องย่อ : พิฆเนศมหาเทพไอยรา ที่ เว็บไซต์ช่อง 8

 นักแสดง 
ครอบครัวของมหาเทพพระศิวะ และพระแม่ปารวตี
 อูแซร์ บาซาร์/นิชการ์ต ดิสิต รับบท พระพิฆเนศ/วินายัค /วักรทันตะ/เอกทันตะ/คาชานัน/วินายกี
 อคันคชา ปูรี รับบท พระแม่ปารวตี/พระแม่สตี/พระแม่กาลี/พระแม่ทุรคา/มหามายา/อาทิศักติ/กาตยายนี/มหิษาสุรมรรทินี/เกาศิกี หรือ อัมพิกา/มหากาลี/ทศมหาวิทยา/มาเหศวรี/นวทุรคา/ศตากษี/ศากัมภรี/วิศาลากษี/อันนปูรณา/ภรามรี/ชวาลา/จัณฑมารี/ตริปุรสุนทรี/ลลิตา/กามากษี
 มัลคาน ซิงห์ รับบท พระศิวะ/ชลันธร /สทาศิวะ /มหากาฬ / พระไภรวะ / อสูรเทพวีรภัทร / อรรธนารีศวร
 บาสันต์ ภัตต์ รับบท พระขันทกุมาร
 สุโตช ทิวารี รับบท โคอุสุภราช (นันทิ)
ทูชาร์ ดัลวี รับบท ท้าวหิมวัต
วิภา ภากัต รับบท พระนางเมนกา

ครอบครัวของพระวิษณุ และพระแม่ลักษมี
 ราหุล ชาร์มา / กุลทีป ซิงห์ รับบท  พระวิษณุ/ พระนารายณ์ / พระกฤษณะ
 อันชู มาลิค รับบท พระแม่ลักษมี/พระอลักษมี/ไวษณวี
 สุชิต วี. ซิงห์ รับบท กามเทพ

ครอบครัวของพระพรหม และพระแม่สุรัสวดี
 ปริติกา เจาฮาน รับบท พระแม่สุรัสวดี/พระแม่พรหมาณี
 ทิกขวิชัย ปุโรหิต รับบท พระพรหม
 อนันต์ โกราเดีย รับบท ฤๅษีนารัท

เทพเจ้า
 เมียร์ อลี รับบท เทวราช อินทรา
 วิเรน ซิงห์ รับบท พระสุริยเทพ
 ลาลา ไทเกอร์ รับบท พระอัคนี
 ริยันกา จันทา รับบท นางโรหินี
 เอชวาร์ยา ราช ภาคุณี รับบท สนธยา
 โซเนีย ชาร์มา รับบท นางอินทรานี(พระศจี)
 มานาฟ โกฮิล รับบท พญายมราช
 เฮเมนท์ เจ้าธารี รับบท ท้าวทักษะปชาบดี

อสูร
 ชิรัก จานี รับบท สินธุรา
 ราเชษฐ์ คีรา รับบท มหิงศาสูร
 นิรภัย วัทวา รับบท มหิศาสูร
 วินิต กาการ์ รับบท กาจมักศาสูร/อันทกาสูร
 คเชนทรา เจาฮาน รับบท ธรรภาสูร
 คีธาน การันเท รับบท ศุมภะ
 ตีภัค วัทวา รับบท รักชะพีจ
 อมิต เบห์ล รับบท อสูรตารกัซ
# สตรองรีพับลิกทรานสิตซิสเตม
สตรองรีพับลิกทรานสิตซิสเตม  เป็นระบบขนส่งที่รวบรวมโครงข่ายการขนส่งสาธารณะในเมโทรมะนิลา ประเทศฟิลิปปินส์ แผนงานนี้ถูกจัดตั้งโดยอดีตประธานาธิบดี กลอเรีย มาคาปากัล-อาร์โรโย เมื่อวันที่ 14 มิถุนายน ค.ศ. 2003 เพื่อให้บริการระบบขนส่งมวลชนที่น่าเชื่อถือ ไร้รอยต่อ และเป็นกลุ่มเดียวกัน ซึ่งสอดคล้องกับมาตรฐานนานาชาติ

ระบบขนส่งนี้ครอบคลุมการให้บริการไลต์เรล (LRT-1 และ LRT-2), เมโทร (MRT-3) และรถไฟชานเมืองของการรถไฟแห่งชาติฟิลิปปินส์The Strong Republic Transit System, www.lrta.gov.ph (web.archive.org), February 3, 2004
# มาเทอุส อัลวีส
มาเทอุส ลีอังดรู อัลวีส (เกิด 19 พฤษภาคม ค.ศ. 1993) เป็นนักฟุตบอลอาชีพชาวบราซิล เล่นตำแหน่งกองกลางตัวรุกให้กับ ชลบุรี, พีที ประจวบ และ โปลิศ เทโร ใน ไทยลีก

มาเทอุสลงเล่นไทยลีกนัดแรกให้กับชลบุรี ซึ่งเป็นนัดที่เปิดบ้านพบกับสุพรรณบุรี ต่อมาเขาทำแฮตทริกแรกให้กับสโมสรในนัดที่ชลบุรีเปิดบ้านเอาชนะเอสซีจี เมืองทอง ยูไนเต็ด 5-1 ในการแข่งขันโตโยต้า ลีกคัพ เมื่อวันที่ 11 กรกฎาคม ค.ศ. 2018
# เซสทอส
เซสทอส (,) หรือ เซสทัส (Sestus) เป็นนครกรีกโบราณที่ตั้งอยู่บนคาบสมุทรกัลลิโพลี อยู่ตรงข้ามเมืองอะไบดอส บริเวณช่องแคบเฮลเลสปอนต์ (ช่องแคบดาร์ดะเนลส์ในปัจจุบัน) เซสทอสก่อตั้งโดยชาวเมืองเลสบอส ปัจจุบันซากเมืองนี้อยู่ใกล้กับเมืองอีเซียบัต ประเทศตุรกี

ในช่วงที่ตกอยู่ใต้การปกครองของจักรวรรดิอะคีเมนิด เซสทอสและบิแซนเทียมเป็นสองเมืองท่าที่สำคัญของจักรวรรดิ ในปี 480 ก่อนคริสต์ศักราช กองทัพของจักรพรรดิเซิร์กซีสมหาราชใช้จุดนี้ข้ามช่องแคบเฮลเลสปอนต์ด้วยสะพานลอยน้ำเพื่อไปทำสงครามกับนครรัฐกรีซ เช่นเดียวกับกองทัพพระเจ้าอเล็กซานเดอร์มหาราชที่ใช้จุดนี้ข้ามช่องแคบด้วยเรือในปี 334 ก่อนคริสต์ศักราช

ในปี ค.ศ. 1810 ลอร์ดไบรอน กวีชาวอังกฤษ ว่ายน้ำจากเมืองเซสทอสไปยังเมืองอะไบดอสด้วยเวลา 1 ชั่วโมง 10 นาที เพื่อทำตามตำนานฮีโรและลีอันเดอร์และเขียนเป็นบทกวีหลังจากนั้น ต่อมามีการจัดว่ายน้ำข้ามช่องแคบเฮลเลสปอนต์เป็นประจำทุกปีเพื่อระลึกถึงเหตุการณ์นี้
# นาบีล เฟกีร์
นาบีล เฟกีร์ (เกิด 18 กรกฎาคม ค.ศ. 1993) เป็นนักฟุตบอลอาชีพชาวฝรั่งเศสซึ่งปัจจุบันเล่นในตำแหน่งกองกลางตัวรุกหรือกองหน้าให้กับเบติส สโมสรในลาลิกา และทีมชาติฝรั่งเศส

เฟกีร์เป็นผลผลิตจากสถาบันฟุตบอลของออแล็งปิกลียอแน เขาเลื่อนขึ้นมาเล่นในทีมชุดใหญ่เมื่อเดือนกรกฎาคม ค.ศ. 2013 ในปีถัดมา เขาได้เป็นผู้เล่นตัวจริงให้กับทีม และได้รับเลือกให้เป็นนักฟุตบอลดาวรุ่งแห่งปีของลีกเอิงในฤดูกาลนั้นด้วย จากนั้นเขาลงเล่นให้กับลียงมากกว่า 150 นัด และได้รับตำแหน่งกัปตันใน ค.ศ. 2017 เชาย้ายร่วมทีมเรอัลเบติส ในลาลีกา ใน ค.ศ. 2019 ด้วยค่าตัว 19 ล้านยูโร และช่วยให้ทีมชนะเลิศโกปาเดลเรย์ในปี ค.ศ. 2022

เฟกีร์เปิดตัวในฐานะผู้เล่นทีมชาติฝรั่งเศสในเดือนมีนาคม ค.ศ. 2015 และเป็นส่วนหนึ่งของทีมชุดที่ชนะเลิศฟุตบอลโลก 2018 ที่ประเทศรัสเซีย

เกียรติประวัติ
เรอัลเบติส
 โกปาเดลเรย์: 2021–22

ฝรั่งเศส
 ฟุตบอลโลก: 2018

ส่วนบุคคล
 อูแอนแอฟเป ลีกเอิง ผู้เล่นเยาวชนยอดเยี่ยมแห่งปี:  2014–15
 อูแอนแอฟเป ลีกเอิง ทีมยอดเยี่ยมแห่งปี: 2014–15, 2017–18
 อูแอนแอฟเป ลีกเอิง ผู้เล่นยอดเยี่ยมประจำเดือน: ตุลาคม ค.ศ. 2017

เครื่องอิสริยาภรณ์
 เครื่องอิสริยาภรณ์เลฌียงดอเนอร์: 2018
# สมาคมฟุตบอลเกาหลี
สมาคมฟุตบอลเกาหลี  เป็นสมาคมฟุตบอลในประเทศเกาหลีใต้ ดูแลการแข่งขันฟุตบอลลีก เคลีก รวมถึงฟุตบอลทีมชาติเกาหลีใต้ มีสำนักงานตั้งอยู่ที่กรุงโซล ก่อตั้งเมื่อปี ค.ศ. 1928 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1948 และเข้าร่วมกับสมาพันธ์ฟุตบอลเอเชีย เมื่อปี ค.ศ. 1954
# สหพันธ์ฟุตบอลเม็กซิโก
สหพันธ์ฟุตบอลเม็กซิโก  หรือ เฟเมซฟุต  เป็นสมาคมฟุตบอลในประเทศเม็กซิโก ดูแลการแข่งขันฟุตบอลลีก ลิกา เอเมเอกิส รวมถึงฟุตบอลทีมชาติเม็กซิโก ก่อตั้งเมื่อวันที่ 23 สิงหาคม ค.ศ. 1927 โดยเข้าร่วมสหพันธ์ฟุตบอลนานาชาติ เมื่อปี ค.ศ. 1929 และเข้าร่วมกับสมาพันธ์ฟุตบอลอเมริกาเหนือ อเมริกากลาง และแคริบเบียน เมื่อปี ค.ศ. 1961
# ลูกัส ตอร์เรย์รา
ลูกัส เซบัสเตียน ตอร์เรย์รา ดิ ปัสกัว (เกิดวันที่ 11 กุมภาพันธ์ ค.ศ. 1996) เป็นนักฟุตบอลชาวอุรุกวัย ปัจจุบันเล่นในตำแหน่งกองกลางตัวรับให้กับกาลาทาซาไร และทีมชาติอุรุกวัย

 สถิติอาชีพ 
 สโมสร 

สโมสรฤดูกาลลีกถ้วยยุโรปอื่น ๆรวมระดับลงเล่นประตูลงเล่นประตูลงเล่นประตูลงเล่นประตูลงเล่นประตูเปสการา2014–15เซเรียบี5000—3080เปสการา (ยืมตัว)2015–16เซเรียบี29421—31346รวม34421—61426ซัมป์โดเรีย2016–17เซเรียอา35010——3602017–18เซเรียอา36420——384รวม71430——744อาร์เซนอล2018–19พรีเมียร์ลีก34240120—5022019–20พรีเมียร์ลีก611020—91รวม40350140—593รวมทั้งหมด145111011406117513

1รวมถึงการเพลย์ออฟเลื่อนชั้นจากเซเรียบี

 ทีมชาติ 

อุรุกวัยปีลงเล่นประตู2018130201970รวมทั้งหมด200
# สมาคมฟุตบอลแอฟริกาใต้
สมาคมฟุตบอลแอฟริกาใต้  เป็นสมาคมฟุตบอลในประเทศแอฟริกาใต้ มีสำนักงานตั้งอยู่ที่เมืองโจฮันเนสเบิร์ก ก่อตั้งเมื่อปี ค.ศ. 1991 โดยเข้าร่วมกับสหพันธ์ฟุตบอลนานาชาติเมื่อปี ค.ศ. 1992 และเข้าร่วมกับสมาพันธ์ฟุตบอลแอฟริกาเมื่อปี ค.ศ. 1992
# สหภาพฟุตบอลรัสเซีย
สหภาพฟุตบอลรัสเซีย  เป็นสมาคมฟุตบอลในประเทศรัสเซีย ดูแลการแข่งขันฟุตบอลลีก รัสเซียนพรีเมียร์ลีก รวมถึงฟุตบอลทีมชาติรัสเซีย มีสำนักงานตั้งอยู่ที่กรุงมอสโก ก่อตั้งเมื่อวันที่ 19 มกราคม ค.ศ. 1912
# สหพันธ์ฟุตบอลอิตาลี
สหพันธ์ฟุตบอลอิตาลี  หรือ เอฟเฟอีจีชี  เป็นสมาคมฟุตบอลในประเทศอิตาลี ดูแลการแข่งขันฟุตบอลลีก เซเรียอา รวมถึงฟุตบอลทีมชาติอิตาลี มีสำนักงานตั้งอยู่ที่กรุงโรม ก่อตั้งเมื่อวันที่ 15 มีนาคม ค.ศ. 1898
# ฟุตบอลออสเตรเลีย
ฟุตบอลออสเตรเลีย  เป็นสมาคมฟุตบอลในประเทศออสเตรเลีย ดูแลการแข่งขันฟุตบอลลีก เอลีก รวมถึงฟุตบอลทีมชาติออสเตรเลีย มีสำนักงานตั้งอยู่ที่เมืองซิดนีย์ ก่อตั้งเมื่อปี ค.ศ. 1961 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1963 และเข้าร่วมกับสมาพันธ์ฟุตบอลเอเชีย เมื่อปี ค.ศ. 2006

เดิมองค์กรนี้ใช้ชื่อว่า "สหพันธ์ฟุตบอลออสเตรเลีย" ซึ่งเปลี่ยนชื่อมาในปี 2005 ก่อนที่จะเปลี่ยนมาใช้ชื่อ "ฟุตบอลออสเตรเลีย" ในภายหลัง
# ซีรู อัลวีส
ซีรู เอนริเก อัลวีส เฟไรรา ซิลวา (เกิด 18 เมษายน ค.ศ. 1989) เป็นนักฟุตบอลชาวบราซิล เล่นตำแหน่งกองหน้า

ซีรูย้ายมาร่วมทีมชลบุรีในเดือนธันวาคม ค.ศ. 2017 เขาทำประตูแรกในนัดที่ชลบุรีเปิดบ้านเอาชนะชัยนาท ฮอร์นบิล 2-0 เมื่อวันที่ 8 เมษายน ค.ศ. 2018

 เกียรติประวัติ  
เรซีฟี
 Campeonato Pernambucano: 2009, 2010

บาเอีย
 Campeonato Baiano: 2012

รางวัลส่วนตัว
 ผู้ทำประตูสูงสุดใน Campeonato Pernambucano: 2010
# บรายัน เบเกเลส
บรายัน อันโตนิโอ เบเกเลส (เกิด 28 พฤศจิกายน ค.ศ. 1985) เป็นนักฟุตบอลชาวฮอนดูรัส ปัจจุบันเขาเล่นให้กับสโมสรเนกักซาในลิกา เอเมเอกิส นอกจากนี้ยังเล่นให้กับทีมชาติฮอนดูรัสในตำแหน่งกองหลัง

 ทีมชาติ 
เบเกเลสลงเล่นนัดแรกให้กับทีมชาติฮอนดูรัสเมื่อเดือนกันยายน ค.ศ. 2010 ซึ่งเป็นนัดกระชับมิตรพบกับแคนาดา ต่อมาวันที่ 26 มกราคม ค.ศ. 2013 เขาทำประตูแรกในนามทีมชาติ ในการแข่งขันรอบรองชนะเลิศชิงแชมป์อเมริกากลาง ช่วยให้ฮอนดูรัสเอาชนะเบลีซ 1–0 ผ่านเข้าสู่รอบชิงชนะเลิศได้สำเร็จSoccerway.com - Honduras - Belize (2013 Copa Centroamericana) เขายังติดทีมชาติในการแข่งขันโกลด์คัพเมื่อปี 2011CONCACAF Championship, Gold Cup 2011 - Full Details  - RSSSF ต่อมาวันที่ 7 มิถุนายน ค.ศ. 2014 เขาได้รับใบแดงในนัดกระชับมิตรพบกับอังกฤษที่ไมแอมี

 ประตูในนามทีมชาติ 
 ลำดับ  วันที่  สนาม  คู่แข่ง  ทำประตู  ผล  การแข่งขัน 1.  25 มกราคม ค.ศ. 2013  สนามกีฬาแห่งชาติ, ซานโฮเซ, คอสตาริกา    1–0  1-0  โกปาเซนโตรอาเมริกานา 2013

 เกียรติประวัติ 
เนกักซา
 อัสเซนโซ เอเมเอกิส-: 2015–2016
 โกปา เอเมเอกิส: รอบปิดฤดูกาล 2018
 ซูเปร์โกปา เอเมเอกิส: 2018
# เจิง กั๋วฟาน
เจิง กั๋วฟาน (26 พฤศจิกายน ค.ศ. 1811 – 12 มีนาคม ค.ศ. 1872) ชื่อเกิดว่า เจิง จื่อเฉิง (曾子城) ชื่อรองว่า ปั๋วหาน (伯涵) และบรรดาศักดิ์ว่า อี้หย่งโหฺวขั้นหนึ่ง (一等毅勇侯) เป็นชาวจีนสมัยปลายราชวงศ์ชิง เป็นรัฐบุรุษ นายทหาร และปรัชญาเมธีลัทธิขงจื๊อ มีชื่อเสียงจากการจัดตั้งและวางระเบียบทัพเซียง (湘軍) ซึ่งช่วยกองทัพราชวงศ์ชิงในการปราบขบวนการเมืองแมนแดนสันติ (太平天國運動) และรื้อฟื้นความเป็นปึกแผ่นของราชวงศ์ เขายังมีส่วนในการวางรูปแบบการปฏิรูปถงจื้อ (同治中興) พร้อมด้วยคนสำคัญอีกสองคน คือ จั่ว จงถัง (左宗棠) และหลี่ หงจาง (李鴻章) เพื่อยับยั้งความล่มจมของราชวงศ์ นอกจากนี้ เขาเป็นที่รู้จักเพราะวิสัยทัศน์ทางยุทธศาสตร์ ความสามารถในการปกครอง และบุคลิกภาพอันสูงศักดิ์ตามหลักปฏิบัติขงจื๊อ แต่ก็มีความโหดร้ายรุนแรงต่อกบฏที่ปราบได้ เขายังเป็นตัวอย่างของผู้ซื่อสัตย์ภักดีในยุคสมัยอลหม่าน แต่ก็มีผู้มองเขาเป็นจุดเริ่มต้นของลัทธิขุนศึก

ต้นชีวิต

เขาเกิด ณ เซียงเซียง (湘乡) ในหูหนาน (湖南) เป็นบุตรของเจิง หลินชู (曾麟書) สืบเชื้อสายมาจากเจิงจื่อ (曾子) ปรัชญาเมธีขงจื๊อ เขาศึกษา ณ วิทยาลัยเยฺว่ลู่ (嶽麓書院) ในฉางชา (长沙) สอบขุนนางระดับเมืองผ่านใน ค.ศ. 1833 และสอบขุนนางระดับมณฑลผ่านในปีถัดมา ครั้น ค.ศ. 1838 เขาอายุได้ 27 ก็สอบขุนนางระดับชาติผ่าน ได้เป็นราชบัณฑิตชั้นจิ้นชื่อ (進士) จึงได้รับแต่งตั้งไปสถาบันฮั่นหลิน (翰林院) เพื่อทำหน้าที่ทางอักษร เมื่อเข้าสถาบันฮั่นหลินแล้ว เขาเปลี่ยนชื่อตัวจาก "จื่อเฉิง" (子城) เป็น "กั๋วฟาน" (國藩) เพื่อให้ดูอลังการขึ้น และปฏิบัติราชการอยู่ในนครหลวงเป่ย์จิง (北京) เป็นเวลากว่า 13 ปี หน้าที่ส่วนใหญ่เป็นการตีความวรรณกรรมคลาสสิกของจื๊อ เขาได้รับเลื่อนขั้นเร็วมากเพราะความอนุเคราะห์ของอาจารย์ คือ มู่จางอา (穆彰阿) ภายในห้าปีก็มีตำแหน่งสูงถึงขั้นสอง

การเข้าสู่การเมือง

ใน ค.ศ. 1843 เขาได้รับแต่งตั้งเป็นผู้ตรวจข้อสอบมณฑลซื่อชวน (四川鄉試正考官) หกปีให้หลัง เขาได้เป็นรองเจ้ากรมพิธี (禮部侍郎) ต่อมาใน ค.ศ. 1851 มารดาของเขาเสียชีวิต เขาจึงต้องกลับหูหนานไปปลงศพสามปี ขณะนั้น ขบวนการเมืองแมนแดนสันติ (太平天國運動) ก่อการกำเริบทั่วหูหนาน สามารถยึดครองเมืองตลอดสองฝั่งฉางเจียง (長江) จึงมีราชโองการพิเศษให้เขาไปช่วยผู้ดำรงตำแหน่งสฺวินฝู่ (巡撫) แห่งหูหนานในการรวบรวมกำลังต่อต้านกบฏ เขาริเริ่มจัดตั้งทัพเรือและทัพปืนใหญ่เพื่อใช้ปราบกบฏ กองกำลังของเขาภายหลังได้ชื่อว่า "ทัพเซียง" ในการควบคุมทัพเซียง เขาใช้นโยบาย "ผูกพันฉันครอบครัว รับผิดชอบเป็นรายคน ใช้วินัยยืดหยุ่นแต่ต้องรู้จักรับผิดชอบ เพิ่มเบี้ยหวัดทหาร เคารพซึ่งกันและกันในกองทัพ สร้างความสัมพันธ์อันแข็งแกร่งในไพร่พล"Maochun Yu, The Taiping Rebellion: A Military Assessment of Revolution and Counterrevolution, in A Military History of China 149 (David A. Graff & Robin Higham eds., 2002)

เมื่อปะทะกันครั้งแรก ตัวเขาเองไม่อาจเอาชนะกลุ่มกบฏได้ แต่ผู้บังคับบัญชารองจากเขาทำหน้าที่ได้สำเร็จลุล่วงดีกว่าเขา เพราะสามารถยึดฉางชา เมืองหลวงของหูหนาน คืนได้ ทั้งยังทำลายทัพเรือกบฏป่นปี้ หลังจากผู้ใต้บัญชาประสบชัยชนะดังกล่าวแล้ว เขาจึงสามารถยึดเมืองอู่ชาง (武昌) และฮั่นหยาง (漢陽) คืนจากกบฏ เขาได้รับปูนบำเหน็จเป็นรองเจ้ากรมยุทธ์ (兵部侍郎)
# อังศุ มลิก
อังศุ มลิก (; เกิดวันที่ 23 มีนาคม ค.ศ. 1987) เป็นนักแสดงชาวอินเดีย มีชื่อเสียงโด่งดังจากบทบาท พระนางสิริมหามายา พระพุทธมารดาจากเรื่อง ศรีสิทธัตถะ โคตมะ และบทพระแม่ลักษมี จากละครชุด พิฆเนศ มหาเทพไอยรา

ผลงานด้านการแสดงภาพยนตร์
 สิทธัตถะ เจ้าชายผู้กลายเป็นพระพุทธเจ้า รับบท พระนางสิริมหามายา

ผลงานด้านการละครโทรทัศน์
 พิฆเนศ มหาเทพไอยรา รับบท พระแม่ลักษมี
# ฌ็อง-บาติสต์ กอลแบร์ มาร์ควิสแห่งแซเญอแล
ฌ็อง-บาติสต์ อ็องตวน กอลแบร์ มาร์ควิสแห่งแซเญอแล (1 พฤศจิกายน 1651 – 3 พฤศจิกายน 1690) นักการเมืองชาวฝรั่งเศสผู้เป็นบุตรชายคนโตของฌ็อง-บาติสต์ กอลแบร์ ขุนนางคนสำคัญผู้ดำรงตำแหน่งรัฐมนตรีว่าการกระทรวงพาณิชย์ในรัชสมัยของพระเจ้าหลุยส์ที่ 14
# เดอะสวีตเอสเคป
เดอะสวีตเอสเคป  เป็นสตูดิโออัลบัมชุดที่ 2 ของนักร้องชาวอเมริกัน เกว็น สเตฟานี ออกจำหน่าย 1 ธันวาคม ค.ศ. 2006 กับสังกัดอินเตอร์สโคปเรเคิดส์ เดิมทีจะทำเป็นอัลบัมการกลับมาของวงโนเดาต์ หลังจากออกอัลบัมเดี่ยวชุดแรก Love. Angel. Music. Baby. (2004) สเตฟานีตัดสินใจบันทึกเสียงเป็นอัลบัมชุด 2 โดยใช้วัตถุดิบที่เหลือจากอัลบั้ม Love. Angel. Music. Baby. งานเพลงของอัลบัมนี้ดูคล้ายกับอัลบัมชุดก่อน แต่เพิ่มซาวด์ป็อปสมัยใหม่มากขึ้น ได้รับเสียงวิจารณ์ทั้งบวกและลบจากนักวิจารณ์เพลงร่วมสมัย โดยวิจารณ์ว่าค่อนข้างคล้ายกับ Love. Angel. Music. Baby. อย่างมาก

ซิงเกิลนำคือ "Wind It Up" ที่ติดชาร์ตทั่วโลก และตามด้วยซิงเกิล "The Sweet Escape" ที่ประสบความสำเร็จมากกว่า โดยอัลบัม The Sweet Escape ขึ้นอันดับเพลงสูงสุดระดับท็อป 5 ในสหรัฐ, แคนาดา และออสเตรเลีย และสูงสุดในท็อป 20 ในสหราชอาณาจักร ทัวร์สนับสนุนอัลบัมนี้ใช้ชื่อว่า เดอะสวีตเอสเคปทัวร์ เริ่มต้นในเดือนเมษายน 2007 ในอเมริกาเหนือ, โคลอมเบีย, ออสเตรเลีย, เอเชีย และยุโรป
# เฮนริ ฟิเกโรอา
เฮนริ อาดัลเบร์โต ฟิเกโรอา อาลอนโซ (เกิด 28 ธันวาคม ค.ศ. 1992) เป็นนักฟุตบอลชาวฮอนดูรัส ปัจจุบันเขาเล่นตำแหน่งกองหลังให้กับสโมสรฟุตบอลโมตากัว

 เกียรติประวัติ 
โมตากัว
 ลิกานาซิโอนัล: 2014–2015 อา, 2016–2017 อา, 2016–17 เซ
 ฮอนดูรันซูเปอร์คัพ: 2017
# โอตกูตูร์
โอตกูตูร์ (, "การตัดเย็บชั้นสูง, แฟชั่นชั้นสูง") เป็นการสร้างสรรค์เครื่องแต่งกายให้เข้ากับผู้สวมใส่โดยเฉพาะ โอตกูตูร์เป็นแฟชั่นหรูหราที่ทำขึ้นด้วยมือตั้งแต่เริ่มจนจบ ทำอย่างมีคุณภาพสูง แพง และบางครั้งใช้ใยผ้าที่ไม่ธรรมดาและการเย็บอย่างบรรจงในรายละเอียด และจบงานด้วยช่างเย็บผู้มากประสบการณ์และมีฝีมือซึ่งมักใช้เทคนิคที่ทำด้วยมือและใช้เวลานานอย่างมาก

 สมาชิกของ Chambre Syndicale de la Haute Couture 

 สมาชิกอย่างเป็นทางการ 
thumb|upright|การจัดแสดงโชว์ของชาเนลโอตกูตูร์คอลเลกชัน ฤดูใบไม้ร่วง-ฤดูหนาว 2011-2012 โดยคาร์ล ลาเกอร์เฟ็ลท์
การจะประกาศว่าตนเป็นกูตูริเยร์จะต้องได้รับการรับรองจากกระทรวงอุตสาหกรรมฝรั่งเศสอย่างเป็นทางการ ซึ่งปัจจุบันสมาชิกสมาคมโอต์ กูตูร์มีเพียง 15 แบรนด์เท่านั้น คือ
 อาเดอลีน อันเดร
 Alexandre Vauthier
 Alexis Mabille
 Bouchra Jarrar
 ชาเนล
 ดียอร์
 Franck Sorbier
 เกียบาตติสตา วอลลี
 จีวองชี
 ฌอง ปอล โกลติเยร์
 Julien Fournié
 Maison Margiela
 Maurizio Galante
 Schiaparelli
 สเตฟาน โรลแลนด์

 สมาชิกร่วม 
กลุ่มแฟชั่นเฮาส์ที่มีกระบวนการผลิตและตัดเย็บเข้าข่ายมาตรฐานของโอต์ กูตูร์ แต่ไม่ได้มีสำนักงานหลักอยู่ในฝรั่งเศส
 อาซ์เซอดีน อาลาญา
 เอลี ซาบ
 อาร์มานี
 เฟนดิ
 วาเลนติโน
 เวอร์ซาเช
 วิกเตอร์ แอนด์ รอล์ฟ

 สมาชิกทั่วไป 
กลุ่มแฟชั่นเฮาส์ที่ได้รับเชิญเป็นครั้งคราวแต่ไม่ได้รับการรับรองอย่างเป็นทางการ

 Aelis
 Aganovich
 Antonio Grimaldi
 Azzaro
 คริสตอฟ โจสซ์
 Georges Hobeika
 กัว เพ
 Imane Ayissi
 Iris van Herpen
 Julie de Libran
 ราหุล มิชรา
 ราลฟ์แอนด์รุสโซ
 โรนัลด์ ฟาน เดอร์ เคมป์
 Ulyana Sergeenko
 Xuan
 Yuima Nakazato
 ซูแฮร์ มูราด

สมาชิกเดิม
# ริยังกา จันทา
ริยังกา จันทา (; เกิดวันที่ 14 สิงหาคม ค.ศ. 1992) เป็นนักแสดงหญิงชาวอินเดีย มีชื่อเสียงโด่งดังจากบทบาท นางกายาตรี (พี่สาวของพระแม่สตี) จากซีรีส์เรื่อง ศิวะ พระมหาเทพ, พระนางเทราปตี จากซีรีส์เรื่อง หนุมาน สงครามมหาเทพ, พระนางโรหินี จากซีรีส์เรื่อง พิฆเนศ มหาเทพไอยรา และบทพระนางสเตทิราที่ 1 พระมเหสีในพระเจ้าดาไรอัสที่ 3 แห่งเปอร์เซีย จากซีรีส์เรื่องศึกสองราชันย์ โปรุส VS อเล็กซานเดอร์ (โปรุส ศึกสองราชันย์)

ผลงานด้านการละครโทรทัศน์
ปีเรื่องรับบทออกอากาศช่อง 2013–Saas Bina Sasural EktaSony Entertainment Television 2013–Kuch Toh Log Kahenge Lubna Sony Entertainment Television 2013–Rab Se Sona Ishq SabbyZee TV 2013– Jai Jai Jai Bajrang Bali Apsara Rakshita / TaraSahara One 2014–Devon Ke Dev...Mahadev Khyati Life Ok 2014–Hatim Naaz PariLife Ok 2014–Laut Aao Trisha ShainaLife Ok 2015–Savdhaan IndiaEpisodic RoleLife Ok 2016Khwaabon Ke DarmiyaanMehjabeenZee TV International 2017–Baal KrishnaKirti DeviBIG MAGIC 2017–Sankatmochan Mahabali HanumaanDraupadiSony Entertainment Television 2018–Crime Patrol (Dastak)As Monica BediSony Entertainment Television 2017–2018Vighnaharta GaneshaDevi RohiniSony Entertainment Television 2018-presentPorusQueen StateiraSony Entertainment Television
# การทัพของฝรั่งเศสในอียิปต์และซีเรีย
การทัพของฝรั่งเศสในอียิปต์และซีเรีย (ค.ศ. 1798–1801) เป็นการทัพของนโปเลียน โบนาปาร์ตในพื้นที่ดินแดนออตโตมันซึ่งประกอบไปด้วยอียิปต์และซีเรีย เพื่อปกป้องผลประโยชน์ทางการค้าของฝรั่งเศสและจัดตั้งองค์กรทางวิทยาศาสตร์ในภูมิภาค  การทัพนี้ยังเป็นอีกหนึ่งของจุดประสงค์หลักของการเกิดการทัพเมดิเตอร์เรเนียน ค.ศ. 1798 ซึ่งเป็นการยุทธวิธีทางการทัพเรือรวมถึงการยึดเกาะมอลตาและเกาะครีตของกรีก ต่อมาถึงท่าเรืออเล็กซานเดรีย การทัพจบลงด้วยความพ่ายแพ้ของนโปเลียนซึ่งนำไปสู่การถอนทหารฝรั่งเศสออกจากภูมิภาค

ในด้านวิทยาศาสตร์ การสำรวจนำไปสู่การค้นพบศิลาโรเซตตา ทำให้เกิดสาขาอียิปต์วิทยา แม้จะได้รับชัยชนะและการเดินทางสู่ซีเรียที่ประสบความสำเร็จในขั้นต้น แต่ในที่สุดนโปเลียนและกองทัพของเขาก็พ่ายแพ้และถูกบังคับให้ถอนกำลัง โดยเฉพาะหลังจากกองเรือฝรั่งเศสประสบกับความพ่ายแพ้ในยุทธการที่แม่น้ำไนล์
# อัสแซสซินส์ครีด โอดิสซี
อัสแซสซินส์ครีด โอดิสซี  เป็นวิดีโอเกมเกมอิงประวัติศาสตร์แนวผจญภัยและเล่นตามบทบาทพัฒนาโดย มอนทริออล และจัดจำหน่ายโดย ยูบิซอฟท์ เป็นเกมภาคหลักชุดที่ 11 ในซีรีส์เกม อัสแซสซินส์ครีด ซึ่งเป็นภาคต่อจาก อัสแซสซินส์ครีด ออริจินส์ ใน ค.ศ. 2017 โดยมีกำหนดการวางจำหน่ายในวันที่ 5 ตุลาคม ค.ศ. 2018 สำหรับเครื่องเล่น เพลย์สเตชัน 4, เอกซ์บอกซ์วัน และ ไมโครซอฟท์ วินโดวส์

 รูปแบบการเล่น 
รูปแบบการเล่นของ อัสแซสซินส์ครีด โอดิสซี นั้นเป็นการเล่นแบบโอเพนเวิลด์เหมือนภาคที่ผ่านมาโดยได้นำการต่อสู้ทางน้ำแบบในภาค 3 และภาค 4 กลับมาแต่ได้มีการเปลี่ยนแปลงรูปแบบการต่อสู้จากการต่อสู้ด้วยปืนมาใช้การยิงธนูแทน อีกทั้งยังเป็นภาคแรกที่มีระบบบทพูดที่ผู้เล่นสามารถเลือกบทพูดของตัวละครเอกซึ่งจะส่งผลต่อการกระทำของตัวเอกในช่วงต่อไปจนกระทั่งจบเกมนอกจากนี้ยังเป็นภาคแรกที่ผู้เล่นสามารถเลือกตัวละครเอกได้ว่าจะเล่นเป็นตัวละครฝ่ายชายคือ อเล็กซิออส หรือตัวละครฝ่ายหญิงคือ แคสซานดรา ต่างจากภาคซินดิเคทที่ผู้เล่นสามารถเล่นได้ทั้ง 2 เพศโดยทักษะของทั้ง 2 ตัวละครสามารถนำไปพัฒนาความสัมพันธ์กับเอ็นพีซีหรือ ตัวละครที่ผู้เล่นไม่ได้ควบคุม ได้

ทั้ง อเล็กซิออส และ แคสซานดรา เมื่อเริ่มเกมจะรับบทเป็นทหารรับจ้างและสืบเชื้อสายจากกษัตริย์ผู้ยิ่งใหญ่ของสปาร์ตา พระเจ้าลีออนิดัสที่ 1

 เนื้อเรื่อง 
เนื้อเรื่องใน อัสแซสซินส์ครีด โอดิสซี จะเกิดในช่วง 431 ปีก่อนคริสตกาล หรือกว่า 400 ปีก่อนเหตุการณ์ใน อัสแซสซินส์ครีด ออริจินส์ โดยสมมุติเหตุการณ์ให้อยู่ในช่วงสงครามเพโลพอนนีเซียน ซึ่งเป็นการปะทะกันระหว่าง 2 รัฐที่ยิ่งใหญ่ในยุคโบราณอย่าง สปาร์ตา และ เอเธนส์ โดยผู้เล่นจะได้สวมบทเป็นทหารรับจ้างที่พลัดหลงและถูกเก็บมาเลี้ยงและต้องทำการเลือกว่าจะสู้ให้กับฝั่งสปาร์ตาหรือเอเธนส์และต้องสืบหาเบาะแสการหายตัวไปของ มายรินี แม่ของตัวเอกรวมถึงน้องของตัวเอกที่พลัดตกจากหน้าผาในพิธีบูชายัญตั้งแต่ยังเป็นทารกอีกทั้งยังถูกตามล่าจากลัทธิที่มีชื่อว่า ลัทธิคอสมอส เพื่อให้ได้รู้ความจริงในเรื่องนี้ว่าทำไมตัวเอกถึงถูกตามล่าตัวเอกจึงต้องทำการกำจัดสมาชิกของลัทธิทีละคนเพื่อสาวไปถึงเจ้าลัทธิที่เป็นบอสใหญ่ 

สำหรับโลกยุคปัจจุบัน อัสแซสซินส์ครีด โอดิสซี ได้ดำเนินเนื้อเรื่องผ่าน เลย์ลา ฮัสซัน ซึ่งปรากฏตัวครั้งแรกใน อัสแซสซินส์ครีด ออริจินส์ 
 หมายเหตุ
# การ์ลุส อาเลชังดรี จี โซซา ซิลวา
การ์ลุส อาเลชังดรี จี โซซา ซิลวา (เกิด 1 สิงหาคม ค.ศ. 1986) หรือ การ์เลา  เป็นนักฟุตบอลชาวบราซิล ปัจจุบันเล่นให้กับพัทยา ยูไนเต็ดในตำแหน่งกองหน้า

 ประวัติการเล่นฟุตบอล 
วันที่ 28 เมษายน ค.ศ. 2008 การ์เลาเซ็นสัญญาสามปีกับดูกีจีกาเชียส ต่อมาวันที่ 11 กุมภาพันธ์ ค.ศ. 2009 เขาย้ายไปไลรีอาในโปรตุเกส เขาทำได้ 11 ประตูจากการลงเล่น 12 นัด ช่วยให้ทีมเลื่อนชั้นสู่ปรีไมราลีกาได้สำเร็จ“Furacão” Carlão (“Hurricane” Carlão) ; Record, 26 May 2009 (in Portuguese)

อย่างไรก็ตาม ในฤดูกาลถัดมา เขาทำได้เพียง 5 ประตูจากการลงเล่น 28 นัดในลีก ทำให้ในเดือนธันวาคม ค.ศ. 2010 เขาจึงย้ายไปร่วมทีมคาชิมะแอนต์เลอส์ในเจลีก แต่ในเดือนกรกฎาคมปีถัดมา เขาก็ถูกปล่อยยืมตัวให้กับเนอชาแตลซามักซ์ ในสวิตเซอร์แลนด์

ในเดือนกันยายน ค.ศ. 2011 การ์เลากลับไปโปรตุเกสอีกครั้งเพื่อเข้าร่วมทีมบรากาCarlao receives international clearance ; PortuGOAL, 8 September 2011 และเมื่อวันที่ 9 กันยายน ค.ศ. 2012 เขาทำประตูชัยช่วยให้บรากาเอาชนะไบรา-มาร์ 2–1Carlao bags points for Braga ; FIFA.com, 9 January 2012

วันที่ 19 กุมภาพันธ์ ค.ศ. 2014 การ์เลาย้ายไปสโมสรฉือเจียจวงเอเวอร์ไบรต์ในจีน石家庄签巴西前锋与富力旧将 巴西前锋曾效力J联赛; Sports Sina, 19 February 2014 (in Chinese) ต่อมาในเดือนมิถุนายน ค.ศ. 2017 เขาได้ย้ายไปอุบล ยูเอ็มที ยูไนเต็ด สโมสรน้องใหม่ในไทยลีกอุบลคว้าอดีตหอกบราก้าพ่วงต่อสัญญาบายรัม เขาทำประตูแรกให้กับสโมสรในนัดที่อุบลเปิดบ้านเสมอสุพรรณบุรี 2-2 เมื่อวันที่ 24 มิถุนายน ค.ศ. 2017สุพรรณตาม2หนเจ๊าอุบล2-2

ในเดือนมิถุนายน ค.ศ. 2018 การ์เลาได้ย้ายไปร่วมทีมพัทยา ยูไนเต็ดพัทยาปิดดีล "คาร์เลา" อดีตหอกอุบล และทำประตูแรกในนัดที่พัทยาบุกไปชนะทรูแบงค็อก ยูไนเต็ด 2-1 เมื่อวันที่ 7 กรกฎาคม ค.ศ. 2018โลมารถบัสรับและสวนทุบบียู 2-1

 เกียรติประวัติ 
บรากา
ตาซาดาลีกา: 2012–13
# สมาคมฟุตบอลอาร์เจนตินา
สมาคมฟุตบอลอาร์เจนตินา  เป็นสมาคมฟุตบอลในประเทศอาร์เจนตินา ดูแลการแข่งขันฟุตบอลลีกปริเมราดิบิซิออน รวมถึงฟุตบอลทีมชาติอาร์เจนตินา มีสำนักงานตั้งอยู่ที่กรุงบัวโนสไอเรส ก่อตั้งเมื่อวันที่ 21 กุมภาพันธ์ ค.ศ. 1893 โดยเข้าร่วมสหพันธ์ฟุตบอลนานาชาติเมื่อปี ค.ศ. 1912 และเข้าร่วมกับสมาพันธ์ฟุตบอลอเมริกาใต้เมื่อปี ค.ศ. 1916
# สหพันธ์ฟุตบอลสหรัฐ
สหพันธ์ฟุตบอลสหรัฐ  หรือ ยูเอสเอสเอฟ  เป็นสมาคมฟุตบอลในสหรัฐ ดูแลการแข่งขันฟุตบอลลีก เมเจอร์ลีกซอกเกอร์ รวมถึงฟุตบอลชายทีมชาติสหรัฐ มีสำนักงานตั้งอยู่ที่เมืองชิคาโก ก่อตั้งเมื่อวันที่ 5 เมษายน ค.ศ. 1913 โดยเข้าร่วมสหพันธ์ฟุตบอลนานาชาติ เมื่อปี ค.ศ. 1914 และเข้าร่วมกับสมาพันธ์ฟุตบอลอเมริกาเหนือ อเมริกากลาง และแคริบเบียน เมื่อปี ค.ศ. 1961
# ตำบลสักหลง
ตำบลสักหลง เป็นตำบลหนึ่งในอำเภอหล่มสัก จังหวัดเพชรบูรณ์

 ประวัติ 
ไม่ปรากฏแน่ชัดว่าก่อตั้งเมื่อปีใด สันนิษฐานจากผู้รู้จากการสร้างวัดสักหลง ประมาณกว่า 2,000 ปีที่ผ่านมา สักหลงมีที่มาจากการไหลของน้ำแม่น้ำป่าสัก ซึ่งในฤดูน้ำหลากสายน้ำไหลมาตามแรงของน้ำเกิดเป็นแอ่งน้ำขนาดใหญ่ ร่องน้ำ คูคลอง (ในอดีตเรียกคูคลองที่พลัดหลงว่ากุด) กุดสักหลงบริเวณหมู่ที่ 9 กุดสักแห้งบริเวณหมู่ที่ 2,9 ปัจจุบันราษฎรอพยพมาตั้งบ้านเรือนทั้งหมดเหลือแต่แม่น้ำป่าสักไหลผ่านใจกลางตำบลและคูคลองต่าง ๆ สำหรับนำน้ำไปใช้ในการเกษตร

 ภูมิศาสตร์ 
ส่วนใหญ่เป็นพื้นที่ราบลุ่มมีแม่น้ำป่าสักไหลผ่านกลางตำบลทำให้มีน้ำฉับพลันบ่อยครั้งในช่วงฤดูฝน พื้นที่ตอนบนเป็นภูเขาเตี้ยน้ำท่วมไม่ถึง ประชากรส่วนใหญ่ทำอาชีพทำการเกษตรกรรม

 อาณาเขตติดต่อ 
 ทิศเหนือ ติดกับ ตำบลท่าอิบุญ อำเภอหล่มสัก และ ตำบลนาแซง อำเภอหล่มเก่า จังหวัดเพชรบูรณ์ 
 ทิศตะวันออก ติดกับ ตำบลห้วยไร่, ตำบลบ้านโสก อำเภอหล่มสัก จังหวัดเพชรบูรณ์
 ทิศใต้ ติดกับ ตำบลวัดป่า และ ตำบลตาลเดี่ยว อำเภอหล่มสัก จังหวัดเพชรบูรณ์ 
 ทิศตะวันตก ติดกับ ตำบลฝายนาแซง ตำบลวัดป่า ตำบลหนองสว่าง อำเภอหล่มสัก จังหวัดเพชรบูรณ์

 หมู่บ้าน 
ตำบลสักหลง แบ่งเขตการปกครองเป็นหมู่บ้านทั้งหมด 11 หมู่บ้าน ได้แก่

 บ้านวังรู หมู่ที่ 1
 บ้านหนองบัว หมู่ที่ 2
 บ้านสักหลง หมู่ที่ 3
 บ้านสักหลง หมู่ที่ 4
 บ้านขวัญโยน หมู่ที่ 5
 บ้านห้วยโป่ง หมู่ที่ 6
 บ้านห้วยชัน หมู่ที่ 7
 บ้านวังร่อง หมู่ที่ 8
 บ้านดอนสว่าง หมู่ที่ 9
 บ้านสักหลง หมู่ที่ 10
 บ้านท่าลี่ หมู่ที่ 11

 สถานที่สำคัญ 
 วัดไตรภูมิ (สักหลง) ศูนย์กลางของหมู่บ้านต่าง ๆ ที่จะมาร่วมกิจกรรมดังนี้ เช่น บุญบั้งไฟ ลอยกระทง และยังมีพระธาตุสมัยล้านช้างอยู่ 2 องค์ 
 กุดสักหลง หนองน้ำขนาดใหญ่ใจกลางตำบลซึ่งเป็นที่มาขอชื่อตำบล
 แม่น้ำป่าสัก เป็นแม่น้ำสายหลักที่มีความสำคัญต่อชาวเพชรบูรณ์
 สวนสาธารณะหนองแค เป็นหนองน้ำขนาดใหญ่ระหว่างตำบลสักหลงและวัดป่า เดิมเป็นค่ายลูกเสือพ่อขุนผาเมือง ปัจจุบันได้รับการพัฒนาเป็นสวนสาธารณะ สนามกีฬา การประปาส่วนภูมิภาคส่วนอำเภอหล่มสักและอยู่ในการปกครองของเทศบาลเมืองหล่มสัก

สักหลง
สักหลง